Al Qadsiah-sokkerklub

Al Qadsiah-sokkerklub (Arabies: نادي القادسية لكرة القدم, geromaniseer: nādī al-Qādisiyyah li-kūrāt al-qadam) is ’n Saoedi-Arabiese professionele sokkerklub wat in die Saudi Pro League meeding. Die span is gesetel in die oostelike stad Khobar, en hul tuisveld is die Prins Mohamed bin Fahd-stadion.

 Geskiedenis 
Al-Qadsiah was sedert die begin van die Saoediese-Arabiese Premierliga in 1976–77 ’n vaste deelnemer. Hul beste seisoen in die hoogste liga was in 1980/81 toe hulle derde geëindig het.

Die klub se suksesvolste tydperk was in die vroeë 1990’s. In 1991/92 het hulle die Kroonprinsbeker gewen deur Al-Shabab met strafskoppe te klop. Dit was hul eerste groot titel. Dit het hulle vir die Asiatiese Bekerwennerstoernooi gekwalifiseer, wat hulle in 1993/94 gewen het deur South China met 6–2 oor twee wedstryde te klop. In dieselfde seisoen het hulle ook die Saudi Federasiebeker gewen.

Na 21 agtereenvolgende seisoene in die hoogste liga is Al-Qadsiah in 1996/97 vir die eerste keer gerelegeer. Daarna was hul vertonings onbestendig, met verskeie promosies en relegasies tussen afdelings.

In 2023 het die Ministerie van Sport aangekondig dat Al-Qadsiah, saam met sewe ander klubs, in maatskappye omskep word en deur Saudi Aramco besit word. Die klub het toe begin belê om weer na die Saudi Pro League te bevorder.Liverpool great Robbie Fowler heads to Saudi Arabia as coach of Al-Qadisiyah

Op 6 Mei 2024 is Al-Qadsiah weer na die Saudi Pro League bevorder ná ’n 2–2 gelykopuitslag teen Ohod.

Verwysings

 Externe skakels 
 Amptelike webwerf

Kategorie:Saoedi-Arabiese sokkerklubs